บอกก่อนว่าตาลไม่ใช่คอกาแฟเท่าไหร่ แต่ถ้าร้านไหนทำถูกใจ ไม่หวานมากตามที่บอกและมีรสกับความหอมของกาแฟ ตาลก็จะถือว่าร้านนั้นทำอร่อยนะ 555 

นอนดึกตื่นเช้า ง่วงก็ง่วง ชีวิตชาวออฟฟิศอย่างเรา ๆ นี่ บางทีต้องพึ่งกาแฟเพื่อดำรงชีวิตอยู่ในเวลางานให้ได้ ปกติตาลเป็นคนไม่ทานกาแฟค่ะ ถ้าทานคือวันนั้นต้องง่วง ไม่ไหวแล้วจริง ๆ วันนั้นก็เลยเดินลงมาหากาแฟทานข้างล่างค่ะ จำได้ว่ามีร้านนึงที่ชื่อน่ารัก ๆ คนต่อคิวซื้อเยอะ ๆ ตอนเที่ยง ใต้ตึกเสริมมิตรค่ะ เลยตรงดิ่งมาร้านนี้เลย ในร้านก็มีที่นั่งแต่ไม่มาก เหมาะกับการนั่งรอกาแฟแล้วถือไปกินมากกว่าค่ะ ตาลเลือกสั่ง "ลาเต้เย็น"(45.-)บาทค่ะ ค่าหายง่วง เอาคาเฟอีนที่อ่อนที่สุด เพราะไม่สามารถดื่มกาแฟขม ๆ ได้ บอกพี่เค้าว่า "ไม่หวานนะคะ" พี่เค้าก็ชงมาให้ถูกใจค่ะ ให้ฟองนมเยอะเลย พูนแก้วเลย ดีนะมีฝาปิดให้ ไม่งั้นล้นแน่นอนค่ะ รสชาติไม่หวาน เข้มรสกาแฟแต่มีนมสดช่วยทำให้ดื่มง่ายขึ้นมากเลย อีกทั้งยังหอมด้วยค่ะ 

Ps. ร้านนี้มี Delivery ฟรี ภายในตึกเสริมมิตรด้วยช่วงเช้าเวลา 9.30 - 11.30 และช่วงบ่ายเวลา 14.00 - 15.30 นะคะ โดยมีเงื่อนไขคือ ต้องสั่ง 5แก้วขึ้นไป โทรสั่งได้ที่เบอร์ 0815709019 และ 0818163684